![Beskrivelse: MC900424162[1]]()**Postpensjonistene i Sør-Trøndelag**

**PROTOKOLL FRA ÅRSMØTE 3. MARS 2016 KL 1130**

**I HORNEMANSGÅRDEN**

Til stede: 38 medlemmer.

Dagsorden for møtet:

1. Åpning.
2. Godkjenning av innkalling og dagsorden.

3. Valg av dirigent og sekretær, samt to representanter til å underskive protokollen.

1. Årsberetning 2015.
2. Regnskap 2015 med revisors innberetning.
3. Innkomne forslag.
4. Budsjett 2016.
5. Valg.
6. Avslutning.

**Sak 1: Åpning.**

Leder Arne O. Bendiksvold ønsket alle velkommen. Leder for Postens Pensjonistforbund, Magne Furesund, var forventet å komme .Men da han ikke var til stede ved åpningen, ble det etter nærmere undersøkelse opplyst at det var blitt en forveksling på møtedato. Gjest og representant fra postpensjonistene i Nord- Trøndelag, Brit Vestrum Strand , var til stede, og Arne ønsket henne hjertelig velkommen.

.

**Sak 2: Godkjenning av innkalling og dagsorden.**

 Arne O. Bendiksvold gikk gjennom innkalling og dagsorden.

 **Innkalling og dagsorden ble godkjent uten merknader.**

**Sak 3: Valg av dirigent og sekretær, samt 2 representanter til å underskrive protokollen.**

 **Til dirigent ble enstemmig valgt: Ivar Johnsen.**

 **Til sekretær ble enstemmig valgt: Steinar Bjerke.**

 **Til å underskive protokollen ble enstemmig valgt:**

 **Gerd Kari Bendiksvold og Annbjørg Valderhaug Bjerke**

**Sak 4: Årsberetning 2015**

Ivar Johnsen gjennomgikk årsberetningen .

 Under punktet Medlemsoversikt og hvor 12 medlemmer var gått bort i løpet av årsmøteperioden , ble de minnet med 1 minutts stillhet.

 Innspill om at redaktør Gerd Kari Bendiksvold føres opp under styrets sammensetning i 2015 ble tatt til følge, og skal gjøres for ettertiden.

 **Årsberetningen ble enstemmig godkjent.**

**Sak 5: Regnskap for 2015 med revisors innberetning.**

Regnskap ble delt ut til alle på møtet.

Kasserer Ragnhild Langrød gjennomgikk regnskapet for 2015. Det var et underskudd på kr 24 909,31 og som dekkes fra egenkapitalen.

Innbetalte egenandeler vil for senere år bli inntektsført for å synligjøre beløpene som innbetales.

Kasserer opplyste at egenkapitalen vil bli overført til konto i PP Finans Postfolkenes personalservise ,da det gir høyere rente enn i DNB.

 Revisors innberetning ble opplest.

 **Regnskapet med revisors innberetning ble enstemmig godkjent.**

**Sak 6: Innkomne forslag.**

 Ingen forslag forelå.

**Sak 7: Budsjett 2016.**

 Budsjett ble delt ut til alle.

 Kasserer Ragnhild Langrød gjennomgikk budsjettforslaget for 2016 .

 Kasserer foreslår at posten tilskudd dagsturer ,økes til kr 25 000,- for å dekke aktivitetene som planlegges, på en bedre måte. Sum utgifter blir da kr. 176 500,- .

 **Budsjettforslaget ble enstemmig godkjent med den endring som ble foreslått.**

**Sak 8: Valg.**

 Valgkomiteens forslag ble lagt fram og gjennomgått/kommentert.

 **Enstemmige valg gav følgende styre m.m. :**

 Leder: Arne O. Bendiksvold – gjenvalg til 2017

 Nestleder: Ivar Johnsen – fra før valgt fram til 2017

 Sekretær: Steinar Bjerke – gjenvalg til 2017

 Kasserer: Ragnhild Langrød - fra før valgt fram til 2017

 Styremedlem: Jorunn Gran – fra før valgt fram til 2017

 1. varamedlem: Randi Helene Svee – gjenvalg fram til 2018

 2. varamedlem: Hans Iversen – fra før valgt fram til 2017

 Revisor: Steinar Skare – gjenvalg til 2017

 Olav Grotdal – ny for 2 år til 2018

 Redaktør: Gerd Kari Bendiksvold - fra før valgt fram til 2017

 Tur- og arrangementskomite:

 Sissel Døsvik - ny valgt fram til 2018

 Randi H Svee - ny valgt fram til 2018

 Solveig Svensli – fra før valgt fram til 2017

 Valgkomite: Hans R.Iversen – gjenvalg fram til 2017

 Svein Otto Wold – gjenvalg fram til 2017

 Ragnhild Langrød – gjenvalg fram til 2017

**Sak 9: Avslutning.**

Til slutt takket møteleder Ivar alle for positiv deltaking i årsmøtet, og møteledelsen ble deretter gitt til Arne som takket for ny tillitt.

 Arne avsluttet årsmøtet med å takke og overrekke blomster til

 Johan og Per for et meget godt arbeid i tur og arrangementskomiteen.

 Per takket av med en munter historie fra Frøya og hans tid som vaktmester på sykehjemmet.

.

Videre møteaktivitet ble deretter avviklet som et medlemsmøte.

…………………………………… ………………………………..

Gerd Kari Bendiksvold (s) Annbjørg Valderhaug Bjerke (s)

Steinar Bjerke

Sekretær

![Beskrivelse: MC900424162[1]]() **POSTPENSJONISTENE I SØR- TRØNDELAG**

**REFERAT FRA MEDLEMSMØTE 3.MARS 2016 KL 1230**

**I HORNEMANNSGÅRDEN**

Medlemsmøte var en fortsettelse av årsmøtet .

Gjesten fra postpensjonistene i Nord- Trøndelag , Brit Vestrum Strand fikk ordet og orienterte litt om aktiviteten i Nord- Trøndelag. De har bl.a. ikke månedlige medlemsmøter .Hun hadde og med en gave til utlodningen.

Det har vært forespørsel fra medlemmer om foreningene burde kjøpe hjertestarter for bruk på turer m.m. Arne informerte om at det i Hornemannsgården finnes hjertestarter slik at et eventuelt behov på møter var dekket her. Han ville undersøke nærmere hvordan dette kunne løses ved bruk på turer og hva kostnaden ville være.

Arne minnet videre om påmelding til de turer som er planlagt og nevnte litt om hver tur.

Per minnet om byvandringen og at det ikke ble noen lang tur, men med mye interessant info om hus og miljø i byen. Passer godt for alle og det er som kjent lagt inn kaffepause.

Mens vi ventet på kaffe og mat ble det fortalt flere muntre ”på kanten ” historier som fikk fram smil og latter hos mange .

Ragnar Lund leste diktet, Himmelfart , en munter historie om forholdet kone og mann.

Åresalg kom i gang før maten, og de frammøtte kjøpte årer for kr. 3.410,- .Denne gang ble det et lite underskudd på kr. 105,- når maten var betalt.

Kaffe og karbonadesmørbrød sammen med et søtbrød ble servert, og det hele ble avsluttet med trekning av årer og utlevering av gevinster.

Arne avsluttet medlemsmøte , takket for oppmøte og ønsket alle vel hjem.

Møte avsluttet kl. 1345.

Steinar Bjerke

Sekretær